Na podlagi 42. člena Zakona o zdravstveni dejavnosti, (Uradni list RS, št. 23/05 – ZZDej-UPB2, 15/08, 23/08, 58/08, 77/08, [40/12](http://www.uradni-list.si/1/objava.jsp?urlid=201240&stevilka=1700)-ZUJF) objavljamo

**Javni razpis**

**za podelitev nadomestne koncesije za izvajanje javne zdravstvene službe na področju mladinskega zobozdravstva**

1. Koncedent: Mestna občina Koper, Urad za družbene dejavnosti in razvoj.
2. Naslov koncedenta: Verdijeva ulica 10, 6000 Koper, tel.št. 05/ 6646 239, telefaks št. 05/6271 021.
3. Predmet in naslov izvajanja koncesije: Nadomestna koncesija za izvajanje javne zdravstvene službe na področju mladinskega zobozdravstva na območju Mestne občine Koper in sicer za program zobozdravstvene dejavnosti za mladino v obsegu 1,00 tima.
4. Začetek in čas trajanja koncesije: Koncesija se bo začela izvajati predvidoma 1.1.2013. Koncesija se podeljuje za obdobje 5 let.
5. Pogoji, ki jih mora izpolnjevati prijavitelj:

 a) Zakonsko predpisani pogoji

* + ima ustrezno strokovno izobrazbo za opravljanje predvidene dejavnosti, ki je predmet razpisa in je usposobljen za samostojno delo;
	+ ni v delovnem razmerju oziroma bo do začetka opravljanja koncesije po tem razpisu prekinil delovno razmerje;
	+ mu ni s pravnomočno sodbo sodišča prepovedano opravljanje zdravstvene službe oziroma poklica;
	+ da ima zagotovljene ustrezne prostore, opremo in če zahteva narava dela, tudi ustrezne kadre;
	+ obvlada slovenski in italijanski jezik;

 b) Posebni pogoji javnega razpisa

* + prevzem vseh opredeljenih oseb dosedanjega koncesionarja, ki bodo to želele;
	+ prevzem čakalne in naročniške knjige dosedanjega koncesionarja;
	+ prevzem pripadajočega medicinskega osebja, ki sestavlja delovni tim;
	+ začetek opravljanja koncesije predvidoma 1.1.2013;
	+ opravljanje dejavnosti v ordinacijskih prostorih na naslovu: Osnovna šola Antona Ukmarja Koper, Pot gaj 2, 6000 Koper. V ta namen bo izbrani prijavitelj najkasneje v roku 7 dni po dokončnosti odločbe o podelitvi koncesije sklenil z Javnim vzgojno-izobraževalnim zavodom Osnovna šola Antona Ukmarja Koper najemno pogodbo;
	+ opravljen dvosemestrski podiplomski študij - tečaj Otroškega in preventivnega zobozdravstvenega varstva;
	+ prijavitelj še ni izvajalec koncesijske dejavnosti oziroma bo do začetka opravljanja koncesije po tem razpisu koncesijo oddal.

Če je prijavitelj za izvajanje nadomestne koncesije pravna oseba, morata biti poleg ostalih pogojev izpolnjena tudi naslednja pogoja:

* + da je pravna oseba v Republiki Sloveniji registrirana za opravljanje dejavnosti, ki je predmet razpisa;
	+ da ima pravna oseba dovoljenje Ministrstva za zdravje, da izpolnjuje pogoje za

 opravljanje dejavnosti.

1. Merila za ocenitev prijav:
2. Dodatno strokovno izobraževanje…..…….…………………. do 40 točk
3. Delovna doba pri opravljanju razpisane dejavnosti………….. do 60 točk

Podrobnejša razčlenitev zgoraj navedenih meril je predmet razpisne dokumentacije.

1. a) Naslov službe ali osebe od katere se lahko zahteva razpisno dokumentacijo in dodatne informacije:
* Razpisna dokumentacija: Mestna občina Koper, Sprejemna pisarna, Verdijeva ulica 10, Koper;
* Dodatne informacije: Mestna občina Koper, Urad za družbene dejavnosti in razvoj, Helena Benčič, Verdijeva ulica 10, Koper, elektronski naslov: helena.bencic@koper.si.

b) Čas, v katerem se lahko prevzame razpisno dokumentacijo: do roka za oddajo prijav v času uradnih ur sprejemne pisarne Mestne občine Koper.

1. a) Rok za prijavo na razpis oziroma oddajo prijave: Ne glede na način dostave, morajo prijave na razpis prispeti najkasneje do 22.10.2012 do 12.00 ure.

b) Naslov, kamor je potrebno predložiti prijavo: Mestna občina Koper – Urad za družbene dejavnosti in razvoj, Verdijeva ulica 10, 6000 Koper.

c) Način predložitve prijave: Prijava se lahko pošlje priporočeno po pošti ali odda osebno v zaprti ovojnici, na kateri mora biti naveden prijavitelj in vidna označba: »NE ODPIRAJ – Prijava na javni razpis za nadomestno zdravstveno koncesijo – mladinsko zobozdravstvo št. 014-20/2012«.

1. Datum, čas in kraj odpiranja prijav:24.10.2012, ob 10.00 uri, Mestna občina Koper, Verdijeva ulica 10, Koper - sejna soba v pritličju.

Mestna občina Koper

Urad za družbene dejavnosti in razvoj